ՏԵՂԵԿԱՏՎՈՒԹՅՈՒՆ

ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ ԻՋԵՎԱՆԻ, ԴԻԼԻՋԱՆԻ, ԲԵՐԴԻ ԵՎ ՆՈՅԵՄԲԵՐՅԱՆԻ ՍԱՏԳ-ՆԵՐԻՆ ԿԻՑ ԱՋԱԿՑՈՒԹՅԱՆ ԽՈՐՀՈՒՐԴՆԵՐԻ ԿԱՏԱՐԱԾ ԱՇԽԱՏԱՆՔՆԵՐԻ ՎԵՐԱԲԵՐՅԱԼ

 Տավուշի մարզպետարանի աշխատակազմի առողջապահության և սոցիալական ապահովության վարչությունը ՀՀ ԱՍՀ նախարարի 18.09.2006թ. թիվ 153-Ն հրամանի համաձայն, հաշվետու ժամանակաշրջանում ճշտել է ՍԱՏԳ-ներին կից աջակցության խորհուրդների կազմում աշխատելու համար հայտ ներկայացրած ոչ առևտրային կազմակերպությունների և դրանց ներկայացուցիչների ցանկը՝ համաձայն սահմանված կարգի: Հայտ ներկայացրած ոչ առևտրային կազմակերպություններից առողջապահության և սոցիալական ապահովության վարչության առաջադրմամբ յուրաքանչյուր տարածաշրջանում ընտրվել են 2-ական ոչ առևտրային կազմակերպություններ : 2015թ. առաջին կիսամյակում ՍԱՏԳ-ներին կից աջակցության խորհուրդներն աշխատել են ՀՀ Տավուշի մարզպետի 2014թ. սեպտեմբերի 11-ի թիվ 115-Ա որոշմամբ հաստատված կազմով: Այնուհետև, 2015թ. հաջորդ ժամանակահատվածի համար ՀՀ Տավուշի մարզպետի 2015թ. հոկտեմբերի 1-ի թիվ 183-Ա որոշմամբ հաստատվել է Իջևանի, Դիլիջանի, Բերդի և Նոյեմբերյանի ՍԾՏԳ-ներին կից աջակցության խորհուրդների նոր կազմերը: 2015թ. ընթացքում աջակցության խորհուրդներն անց են կացրել 45 նիստ, որից 12- ը՝ Իջևանի, 15-ը՝ Դիլիջանի, 11-ը՝ Բերդի և 7-ը՝ Նոյեմբերյանի ՍԾՏԳ-ներին կից աջակցության խորհուրդները: 2015թ. ընթացքում մարզի 4 ՍԱՏԳ-ներին կից աջակցության խորհուրդներն ուսումնասիրել և քննարկել են սոցիալական աջակցություն ստանալու համար դիմած թվով 3580 ընտանիքների ներկայացրած դիմումներ /այդ թվում 960 - Իջևան, 476 Դիլիջան,1754 -Բերդում, 390-ը Նոյեմբերյանում/, որից դրական են լուծվել 3462 -ը:

Աջակցության խորհուրդները քննարկել են նաև նախարարություններից, տարբեր գերատեսչություններից ստացված տեղեկատվությունը, և ընտանիքների անապահովության գնահատման ժամանակ օգտագործվող առանձին բնութագրիչների վերաբերյալ համապատասխան տեղեկատվությունը չկիրառելու մասին առաջարկություններ են ներկայացրել ՍԱՏԳ-ներին: Մարզում 649 /Իջևանում 157, Դիլիջանում 69, Բերդում 378 և Նոյեմբերյանում 45 / դիմումներ ներկայացրած ընտանքիների նկատմամբ կատարվել են համապատասխան ուսումնասիրություններ և դրանցից 597–ի նկատմամբ չի կիրառվել տարբեր գերատեսչություններից ստացված տեղեկատվությունը, հաշվի առնելով այդ ընտանիքների սոցիալական վիճակը, բնակարանային պայմանները և այլն:

Աջակցության խորհուրդների կողմից 2015թ. ընթացքում իրականացվել է հրատապ օգնություն նշանակելու համար ներկայացված 1850 դիմումների, ընտանիքների սոցիալական վիճակի ուսումնասիրություններ, քննարկումներ, և 1790 ընտանիքների համար դրական լուծելու առաջարկության մասին որոշումները ներկայացվել են գործակալություններ: Դիմումների քանակն ըստ տարածաշրջանների եղել է. Իջևան - 797 , Դիլիջան – 331, Բերդ – 382, Նոյեմբերյան 340:

 ՀՀ ՏԱՎՈՒՇԻ ՄԱՐԶՊԵՏԱՐԱՆԻ ԱՇԽԱՏԱԿԱԶՄԻ

ԱՌՈՂՋԱՊԱՀՈՒԹՅԱՆ ԵՎ ՍՈՑԻԱԼԱԿԱՆ ԱՊԱՀՈՎՈՒԹՅԱՆ ՎԱՐՉՈՒԹՅՈՒՆ